# Lluís-Xavier Gonzàlez i Villaró

Lluís-Xavier Gonzàlez i Villaró (Valladolid, 23 de setembre de 1977) és un polític català, fou primer tinent d'alcalde de Solsona així com regidor de Promoció Econòmica, Participació, Comunicació i Noves Tecnologies i Esports, amb una dedicació parcial a l'Ajuntament. És llicenciat en Investigació i tècniques de mercat (ITM) i diplomat en Estadística, en tots dos casos per la Universitat de Barcelona.

## Carrera política

Lluís-Xavier Gonzàlez és militant d'Esquerra Republicana de Catalunya. A les eleccions municipals de 2011, celebrades el 22 de maig, es presentà com a segon cap de llista d'ERC a Solsona. La candidatura en la que participava obtingué 7 regidors a l'Ajuntament dels 13 que conformen el Ple, aconseguint la majoria absoluta amb 1.884 vots. Es tractava d'un fet històric, per primera vegada, a Solsona, Esquerra Republicana era el partit més votat. I l'11 de juny de 2011 van prendre possessió de l'alcaldia.
Va ser designat 1r tinent d'alcalde del consistori, així com regidor de Promoció Econòmica, Participació, Comunicació i Noves Tecnologies i Esports A artir del mes d'octubre de 2014 va deixar les regidories de Comunicació i Noves Tecnologies i Participació.
Fou un dels impulsors del Pla director de promoció econòmica de Solsona, englobat dins l'anomenat SolsonaCO, a través del qual s'organitzaren xerrades, i recollida de propostes dels habitants de la ciutat, etc., i que per a Lluís-Xavier, constituïa una bona manera de buscar la solució a la crisi financera. Segons les seves mateixes paraules aquest procés participatiu durarà un any i la idea és obtenir com a resultat un pla d'accions concret on hi estaran representades i prioritzades les accions que han de dur a terme tant les institucions públiques com també els ens privats per permetre la recuperació de la situació econòmica.

## Àmbit associatiu

Àmpliament vinculat al teixit associatiu de la ciutat de Solsona, ha estat vinculat fortament amb entitats esportives com el Club Bàsquet Solsona (del que en fou jugador i entrenador, a més de formar part de la junta de l'entitat) o el Centre Excursionista del Solsonès, i també ha format part de la junta del Consell Esportiu del Solsonès. Va participar en la fundació de la plataforma Volem Decidir, i va ser un dels coordinadors de la consulta que es va celebrar a Solsona el 13 de desembre de 2009.

## Referències

* 1 2 3 «Ajuntament de Solsona - La corporació». Ajuntament de Solsona. Arxivat de l'original el 2015-06-19. [Consulta: 12 juliol 2012].
* ↑ Ramon Estany. «Rodríguez reparteix les regidories». Nació Digital, 14-06-2011. [Consulta: 24 juliol 2012].
* ↑ «Lluís-Xavier González anirà de número dos a les files d'ERC de la capital». Regió 7, 03-02-2011. [Consulta: 12 juliol 2012].
* ↑ «Llistes de les eleccions municipals a Solsona». El Punt Avui, 11-04-2011. [Consulta: 12 juliol 2012].
* ↑ David Rodríguez és reelegit com a alcalde de Solsona, 11 de juny de 2011
* ↑ «El govern solsoní per a la legislatura de 2011-2014». Ajuntament de Solsona. Arxivat de l'original el 2017-09-23. [Consulta: 12 juliol 2012].
* ↑ Ramon Estany. «El regidor solsoní Lluís-Xavier Gonzàlez deixa les àrees de Comunicació i Participació». Nació Digital, 26-09-2014. [Consulta: 26 setembre 2014].
* ↑ «Solsona reflexiona sobre el futur amb la vista posada en la creació d'ocupació». Regió 7, 08-07-2012 [Consulta: 13 juliol 2012].
* ↑ «El 93 per cent de visitants de Solsona recomanen la ciutat com a destí turístic». Ajuntament de Solsona, 06-11-2012 [Consulta: 15 novembre 2012]. Arxivat 4 de març 2016 a Wayback Machine.
* ↑ «Solsona recorre a la creativitat dels ciutadans per recollir idees de promoció econòmica». Agència Catalana de Notícies (ACN), 07-07-2012 [Consulta: 13 juliol 2012].
* ↑ «Creativitat ciutadana per promocionar el municipi». Regió 7, 07-07-2012 [Consulta: 13 juliol 2012].
* ↑ «Empresaris, joves i institucions de Solsona coincideixen en la necessitat de fomentar l'emprenedoria». Nació Digital, 07-07-2012. [Consulta: 13 juliol 2012].
* ↑ «Solsona engega un projecte per dinamitzar econòmicament la ciutat a través de la participació econòmica». Agència Catalana de Notícies (ACN), 16-04-2012 [Consulta: 13 juliol 2012].
* ↑ «Club Bàsquet Solsona - Organigrama». Club Bàsquet Solsona. Arxivat de l'original el 3 de setembre 2011. [Consulta: 24 juliol 2012].
* ↑ «David Rodríguez invoca el consens per governar en el Ple d'investidura». Nació Digital, 11-06-2011. [Consulta: 17 juliol 2012].

## Enllaços externs

* «SolsonaCO».